Rumeliini

Rumeliini (Citrus × tangelo), jota kutsutaan toisinaan myös nimillä tangelo ja ugli, on ruutakasveihin (Rutaceae) kuuluva sitruspuu (Citrus). Samalla nimellä kutsutaan myös sen hedelmää. Rumeliini on greipin (Citrus × paradisi) ja mandariinin (Citrus reticulata) risteymä ja kotoisin Jamaikalta, mistä se löydettiin vuonna 1924.

Kuvaus

Rumeliinipuu kasvaa 5–7 metriä korkeaksi. Lehdet ovat muiden sitruspuiden tapaan nahkeat, kiiltävän kirkkaanvihreät. Hedelmät kasvavat 6–12 kappaleen ryppäinä ja pysyvät puussa viikkoja kypsymisen jälkeenkin.

Rumeliinin hedelmä on suuren greipin kokoinen, epämääräisen muotoinen, kuoreltaan vihreänkeltainen ja röpelömäinen. Hedelmäliha on mehukas ja maukas.

Lähteet 

Sitruspuut
Sitrushedelmät
Jamaika
Risteymät